text: Så er der igen nytårskoncert i Vejle
  09 januar 2016 kl. 14.38
  Både lørdag og søndag er der traditionen tro nytårskoncert i Vejle  med orkesteret Lauseniana. 
  Same procedure as last year!
  Den traditionsrige nytårskoncert i Vejle med promenadeorkesteret Lauseniana, også kendt som Slyngelorkesteret, finder i denne weekend sted i Vejle. De to koncerter bliver henholdsvis nummer 57 og 58 i rækken af koncerter, som Slyngelorkesteret har spillet i Vejle.
  Til koncerten er solisterne Thomas Peter Koppel og sønnen Jonathan Koppel med, og orkesteret vil blandt andet spille Johann Straus, H.C. Lumbye og Leroy Anderson.
  Orkesteret Lauseniana er et fællesjysk underholdningsorkester, som siden 1963 har givet koncerter. Symfonibesætningen består af omkring 70 faste musikere fra det meste af Jylland og Fyn.
  Overskuddet fra koncerterne går til ferieaktiviteter for Vejle Kommunes skolebørn, og du kan se meget mere fra koncerten, der foregår i DGI-Huset i Vejle,  i TV SYD klokken 19.30.
  